cyanic-selkie/wikianc huggingface dataset:
Nationalstrooss 23
Se fänkt zu Räichel op der Kräizung mat der N12 an der N22 un a geet da queesch duerch de Kanton no Nordweste bis op Maartel op der belscher Grenz wou se Uschloss un déi belsch N4 huet.
Se huet eng total Längt vun 19,1 km.
Canton de Modane
De Canton de Modane ass eng franséisch administrativ Andeelung am Arrondissement Saint-Jean-de-Maurienne, am Departement Savoie an der Regioun Auvergne-Rhône-Alpes.
Schluecht bei de Masuresche Séien
D'Schluecht bei de Masuresche Séien vum 6. bis 14. September 1914 war eng Schluecht tëscht däitschen a russeschen Truppen an Ostpreisen am Éischte Weltkrich. Si ass zu Enn gaange mam Réckzuch respektiv der Vernichtung vun de russeschen Truppen.
Hannergrond
Mat der Vernichtung vun der 2. Arméi ënner dem Generol Samsonow an der Schluecht vun Tannenberg war de russesche Plang vun enger Eruewerung vun Ostpreisen duerch en Zaangen-Ugrëff aus dem Süden an Nordosten hifälleg. Domat war d'Menace vun der däitscher Provënz Ostpreisen awer nach net aus der Welt geschaf. D'Njemen-Arméi ënner dem Paul von Rennenkampf, déi net an d'Gefechter bei Tannenberg agegraff hat, huet sech op däitschem Territoire an eng Ofwierstellung zeréckgezunn. An där Zäit huet den État-major ënner dem Generol Schilinski südëstlech vun Ostpreisen eng nei Arméi – déi 10. Arméi – opstelle gelooss, fir d'Méiglechkeet vun enger neier Offensive opzebehalen. Trotz dem Debakel vu senger 2. Arméi huet de russeschen ieweschte Kommando nach ëmmer dru geduecht, de Krich op däitschem Territoire ze féieren. Frankräich, dat mat Russland verbonne war, huet en an där Meenung encouragéiert.
Bourgogne
D'Bourgogne ass eng fréier administrativ franséisch Regioun déi ënner anerem duerch hiert Wäibaugebitt bekannt ass. Bei der Reoganisatioun vun 2014 koum se mat der Franche-Comté an déi nei Regioun Bourgogne-Franche-Comté, mat als Prefecture Dijon.
Kurt Rommel
De Kurt Rommel gebuer den 20. Dezember 1926 zu Kirchheim unter Teck a gestuerwen de 5. Mäerz 2011, war evangeelesche Paschtouer zu Friedrichshafen um Bodensee an duerno Jugendpaschtouer zu Stuttgart, wou en en ettlech Nei Geeschtlech Lidder getext a komponéiert huet. Bis 1992 war e Redakter zu Stuttgart.
Trinidad (Kuba)
Trinidad ass eng Stad an der Provënz Sancti Spiritus op Kuba. Si huet 36.000 Awunner.
Trinidad ass am Joer 1513 vum Diego Velázquez de Cuéllar gegrënnt ginn.
31. Oktober
Den '''31. Oktober''' ass den 304. Dag (305. am Schaltjoer) vum Joer am Gregorianesche Kalenner.
Trinidad (Kuba)
Ufank vum 19. Joerhonnert ass Trinidad, wéi vill aner kubanesch Stied, räich ginn duerch den Zockerboom. Dës Entwécklung ass awer duerch d'Ofschaffe vun de Sklaven an den Onofhännegkeetskrich gestoppt ginn. Den Hafe vun Trinidad huet u senger Bedeitung verluer.
Affection
Affection ass den Numm vun enger monumentaler bronze Skulptur vum Lucien Wercollier déi um Briddel an enger Parkanlag um Square Marcel Goedert steet.
Trinidad (Kuba)
1950 gouf Trinidad zum Nationaldenkmol an zanter 1998 gouf Trinidad zesumme mat den 20 km baussent leienden Zockerrouerplantage vu Valle de los Ingenios Weltkulturierwe vun der UNESCO.
Affection
D'Skulptur
Si steet op engem zirka 2 m héije Sockel aus roudem Granit, op deem den Numm vum Konschtwierk (Affection), den Numm vum Kënschtler an d'Joer 1980 gravéiert sinn:
D'Skulptur gëtt et an zwou Versiounen:
Interessantes
Arbre de la Paix 11 novembre 1986
Kuckt och
Aner Skulpture vum Lucien Wercollier, an der Stad Lëtzebuerg: Fir Biller vu weidere Skulpture vum Kënschtler, kuckt: Lucien Wercollier
Monica Vitti
D'Monica Vitti, gebuer als Maria-Luisa Ceccarelli den 3. November 1931 zu Roum an och do gestuerwen den 2. Februar 2022, war eng italieenesch Schauspillerin a Filmregisseurin.
Si huet d'Schauspillerei zu Roum studéiert. Duerno war si als Schauspillerin op der Televisioun an am Theater ze gesinn. Hir Carrière huet richteg ugefaange mam Film La notte ënner der Regie vum Michelangelo Antonioni. A weidere Filmer vum Antonioni (L'avventura, L'eclisse an Il Deserto rosso ass si duerch hiert schauspillerescht Talent an hir kill Schéinheet opgefall.
Si huet nach Filmer mat grousse Regisseure wéi Mario Monicelli, Ettore Scola a Luis Bunuel gedréint, ouni awer dee Succès wéi mat den Antonioni Filmer ze hunn.
Militärfligeren nom Zweete Weltkrich
Nom Zweete Weltkrich goufen d'Militärfligere weider staark entwéckelt. E Kennzeeche vun dëser Entwécklung ass d'Ëmstellung op Jet-Motoren, dat heescht op Fligeren, déi vun engem Stralewierk ugedriwwe ginn, wouduerch hir Vitess erhéicht an d'Manövréierfäegkeet wesentlech verbessert goufen.
Theophrast
Den Theophrast, op Griichesch Θεόφραστος, gebuer ëm 372 v. Chr., a gestuerwen 287 v. Chr., war e griichesche Philosoph a Naturfuerscher. Hie war de Schüler vum Aristoteles a vum Platon. Nodeem den Aristoteles vun Athen fortgaange war, huet hien deem seng Philospheschoul iwwerholl.
Hien huet méi wéi 200 Schrëften iwwer d'Logik, d'Theologie, d'Meteorologie, d'Eethik, d'Zoologie, d'Politik an d'Musek verfaasst.
Hie war ausserdeem de Grënner vun der Botanik an huet déi éischt systematesch Ënnersichunge vun der Planzewelt gemaach. 550 Planzenaarten, vun der Atlantikküst iwwer de Mëttelmierraum bis an Indien, huet hie beschriwwen.
Otto Rommel
Den Otto Rommel, gebuer den 12. Juni 1880 zu Mährisch Schönberg (Šumperk) Tschechien, a gestuerwen de 6. September 1965 zu Salzerbad, Gemeng Kleinzell an Nidderéisträich, war en éisträicheschen Theater- a Literaturhistoriker.
NGC 602
Den NGC 602 ass d'Bezeechnung vun engem oppene Stärekoup an der klenger Magellanescher Wollek, déi op enger Distanz vun 196000 Liichtjoer von der Äerd läit. Den Duerchmiesser vum NGC 602 ass ronn 90 Liichtjoer grouss.
Otto Rommel
Vun 1919 un war de Rommel Direkter vun der Bundeserziehunganstalt zu Wien. Bekannt ass hien als Editeur vun historesch-kriteschen Editioune vun de Wierker vun éisträichesche Schrëftsteller.
NGC 602
Entdeckung
Den oppene Stärekoup NGC 602 gouf den 1. August 1826 vum schotteschen Astronom James Dunlop entdeckt.
Jimmy Smith
Den Jimmy Smith (gebuer als James Oscar Smith Jr. den 8. Dezember 1925 zu Norristown, Pennsylvania, † 8. Februar 2005 zu Phoenix am Arizona) war en US-amerikaneschen Jazzorganist.
Canton de Rumigny
De Canton de Rumigny war bis Mäerz 2015 eng franséisch administrativ Andeelung am Arrondissement Charleville-Mézières, an den Ardennen an der Regioun Grand Est. Bei der Kantonalreform vun 2014 gouf de Kanton ofgeschaaft.
Paul Leesch
De Paul Leesch, gebuer den 3. Juli 1929 an der Stad Lëtzebuerg a gestuerwen de 16. Juni 2021, war e lëtzebuergesche Geschäftsmann. Mat der Grënnung vum éischte Supermarché an dem éischte Shopping Mall zu Lëtzebuerg huet hien de Commerce am Land staark markéiert.
Liewen
De Paul Leesch war de Fils vum Arthur Leesch, dee mat senge Bridder d'Firma Leesch Frères gegrënnt hat, déi hirem Papp Joseph säi Grousshandel weiderbedriwwen huet. Ënner der Leedung vum Paul Leesch huet 1967 den éischte Cactus-Supermarché mat enger Verkafsfläch vun 1.100 m² zu Bäreldeng seng Dieren opgemaach. 1974 goung hien nach e Schrëtt weider an huet mat der Belle Etoile déi éischt Shopping Mall zu Lëtzebuerg opgemaach. D'Supermarchéë Cactus waren Ufank vum 21. Joerhonnert den zweetgréisste privaten Employeur zu Lëtzebuerg. De Paul Leesch, dacks als Grënner vum Cactus beschriwwen, sot iwwer sech selwer hie wier de « Responsabele vun der Evolutioun vun der Firma an der drëtter Generatioun ».
De Paul Leesch huet sech staark fir modern Geschäftsmodeller am Eenzelhandel intresséiert. Hien huet sech iwwer déi lescht Entwécklungen an den USA informéiert, och wann hie selwer déi Zäit ni an Amerika war, a sech mat Konzepter wéi dem « Pile it high, sell it low », « Loss Leaders » a « No Parking, No Business » beschäftegt. Säi Virbild war awer de Schwäizer Gottlieb Duttweiler, de Grënner vun der Firma Migros, deen 1948 deen éischte richtege Supermarché an Europa opgemaach hat.
De Paul Leesch huet sech 2001 vun der Spëtzt vum Grupp Cactus zeréckgezunn. 2007 huet hien och d'Presidence vu Leesch Frères ofginn.
Zanter senger Pensioun 2001 huet hien zu Degersheim an der Schwäiz gelieft.
De Paul Leesch war mat enger Schwäizerin, der Uschi Studer, bestuet, déi schonn 1984 gestuerwen ass. Si hate fënnef Kanner, d'Danièle, de Maximilian, genannt Max, de Joseph, genannt Jeff, d'Denise Leesch an d'Doris.
Source: Radio 100,7 Erlieft a Verzielt, De Paul Leesch am Gespréich mam Carlo Link, 14. Oktober 2007 um 9.30-10.30 an eng Rediffusioun um 19.00.
Dassault Mirage III
De Mirage III ass e franséische Juegdfliger.
Canton de Rocroi
De Canton de Rocroi ass eng franséisch administrativ Andeelung am Arrondissement Charleville-Mézières, an den Ardennen an der Regioun Grand Est.
Gemengen am Kanton
Auge - Auvillers-les-Forges - Blombay - Bourg-Fidèle - Brognon - Le Châtelet-sur-Sormonne - Chilly - Étalle - Éteignières - Fligny - Gué-d'Hossus - Ham-les-Moines - Harcy - Laval-Morency - Lonny - Maubert-Fontaine - Murtin-et-Bogny - La Neuville-aux-Joûtes - Neuville-lez-Beaulieu - Neuville-lès-This - Regniowez - Remilly-les-Pothées - Rimogne - Rocroi - Saint-Marcel - Sévigny-la-Forêt - Signy-le-Petit - Sormonne - Sury - Taillette - Tarzy - This - Tremblois-lès-Rocroi.
Provënz Sancti Spíritus
Sancti Spíritus ass eng Provënz an Zentral-Kuba a läit tëscht de Provënze Villa Clara a Ciego de Ávila. D'Haaptstad ass Sancti Spíritus.
D'Haaptakommesquelle sinn do d'Zockerindustrie an d'Véizuucht. Donieft gëtt do och nach Räis an Tubak ugebaut. Och den Tourismus ass vu grousser ekonomescher Bedeitung.
Trinidad, bis zum 19. Joerhonnert eng wichteg Zockermetropol op Kuba, ass zanter 1998 zesumme mat den Zockerrouerplantage vun der Valle de los Ingenios, déi méi bausse leien, Weltierwe vun der UNESCO.
1996
D'Joer 1996 huet op engem Méindeg ugefaangen. Et war e Schaltjoer.
Asien
Memberen zu Kabul higeriicht.
Katsushika Hokusai
De Katsushika Hokusai (Japanesch: 葛飾北斎), gebuer warscheinlech den 31. Oktober 1760 zu Edo (haut Tokyo) a gestuerwen den 10. Mee 1849, war e japanesche Kënschtler.
Mat 18 Joer huet hien ugefaangen, am Atelier vum Ukiyo-e-Kënschtler Katsugawa Shunso ze schaffen, deen op Portraite vu Schauspiller spezialiséiert war. 1785 ass hie wéinst artistesche Meenungsverschiddenheeten aus dem Atelier fortgaangen. Duerno huet hie sech missen duerchschloen, huet awer och niewelaanscht Konscht studéiert. Den Hokusai huet Illustratioune fir Bicher an Holzschnëttdrocker kreéiert, meeschtens Zeenen aus dem Alldag, an och japanesch Legenden an Traditiounen.
Vuen op de Bierg Fuji
Den Hokusai huet säi bekanntste Wierk Fugaku Sanjûrokkei ("36 Vuen op der Bierg Fuji") no sengem 60. Gebuertsdag geschaf. Dat bekanntst aus där Serie ass "Déi grouss Well vu Kanagawa", wou een zwee Booter gesäit, déi um Mier géint eng Risewell kämpfen. Am Hannergrond ass de Bierg Fuji ze gesinn.
Palace (Rëmeleng)
De Kino Palace hat säi Sëtz zu Rëmeleng. De Kino hat seng Dieren am Joer 1921 opgemaach. Am Joer 1974 ass fir d'lescht Kino am Sall gespillt ginn.
Amiot 143
Den Amiot 143 war en zweemotorege franséische Bommefliger am Zweete Weltkrich, dee vun der SECM Amiot ënner der Leedung vum Félix Amiot gebaut gouf.
Geschicht
Am Ufank vum Joer 1928 huet de Ministère de l'Air eng Ausschreiwung fir en neie Fliger gemaach. Et sollt ee Fliger fir e puer Mann sinn dee Bombardementer am Dag wéi an der Nuecht konnt maachen. Véier Konstrukteren haten hir Propositiounen eraginn, Blériot, Bréguet, SACP a SECM-Amiot.
Amiot krut den Zouschlag fir säin Amiot 140M (M fir multiplace). Am November 1933 goufe 40 Fligere bestallt plus 2 Prototyppen déi Amiot 142 an Amiot 143 gedeeft goufen. Den 142 gouf no sengem éischte Fluch am Februar 1935 als 143 ëmgebaut.
Dem Amiot, war grad wéi de Bloch MB-131 an aner franséisch Fligere vun där Zäit, wéi en an Déngscht geholl gouf, schonn iwwerlieft. E war am Fligerjargon als bon à rien, mauvais en tout klasséiert.
Vun all den Amiot143 huet een iwwerlieft a steet um Fluchhafen Nantes-Atlantique
Amiot 143 zu Lëtzebuerg
En Amiot 143 huet an der Nuecht vum 11. op den 12. Abrëll 1940, am Ufank vum Zweete Weltkrich, no enger militärescher Loftopklärung iwwer Däitschland, an den Hecken tëscht dem Heinenhaff a Feelen, missen noutlanden. E gouf vum Capitaine Marcel-Pierre Faure, dem spéidere franséische Generol. Vum Dr.Charles Marx a Leit déi him gehollef hunn, ass hien dunn heemlech - Lëtzebuerg war deemools nach en neutraalt Land - zesumme mat sengem Chef-Adjutant Charles Lherbiet a Frankräich zeréckbruecht ginn, wat no der däitscher Invasioun vu Lëtzebuerg e Nospill krut.
Klenge Kino
De Klenge Kino hat säi Sëtz zu Schrondweiler.
De Charel Wünsch ass den 1. August 1996 gestuerwen a mat him och säi Kino.
Provënz Cienfuegos
Cienfuegos ass eng Provënz am südlechen Zentral-Kuba a läit tëscht de Provënzen Matanzas, Sancti Spíritus a Villa Clara. D'Haaptstad heescht och Cienfuegos.
Passe-Vite
Passe-Vite ass de Markennumm vun enger Geméismillen dee sech zu engem Begrëffsmonopol entwéckelt huet.
Provënz Cienfuegos
Cienfuegos huet dee gréissten Zockerexporthafe vu Kuba. Ausserdeem ass d'Fësche vu Krabben e wichtegen ekonomesche Facteur.
Passe-Vite
Geschicht
Den 31. Mäerz 1928, krut de Victor Simon vu Morlanwelz an der Belsch, e Patent fir d'Erfindung Passoire d'action rapide pour légumes et autres comestibles vum Ministère belge de l'industrie du travail et de la prévoyance sociale ënner der Nummer 348610. D'Mark Passe-Vite ass den 2. Mäerz 1928 agedroe ginn an déi éischt international Registréierung war den 18. November 1929.
Gare Diddeleng-Stad
D'Gare vun Diddeleng-Stad ass eng Gare op der CFL-Linn 6b tëscht der Gare Diddeleng-Biereng an der Gare Diddeleng-Zenter vun der Lëtzebuerger Eisebunn. Nieft der Gare ass d'Barrière um CR184 (av. Grande-Duchesse Charlotte).
Passe-Vite
Geschicht
D'industriell Benotzung vun dëser Erfindung fänkt 1929 un, wéi de Victor Simon den Denis Richard begéint an him d'Hallschent vu sengem Erfindungspatent a senge Perfektionéierungspatenter fir 100 Belsch Frang iwwerdréit. Si grënnen den 31. Mäerz 1929 eng Gesellschaft mam Numm "Simon et Denis" där hiren Zweck et ass fir "la fabrication et la vente d'articles de ménage en général et, en particulier, l'exploitation des brevets n° 275276, 351911, 279509, se rapportant à une passoire mécanique d'action rapide pour soupe, légumes, etc de la marque « Passe-Vite », perfectionnement n° 348610". D'Entrepise ass 1935 eng Aktiegesellschaft ginn a op Carnières (Belsch) geplënnert. D'Kapital vun der Firma gehéiert gréisstendeels dem Fabrécksdirekter, dem Comptabel an de Reesender.
Gare Diddeleng-Stad
D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.
Abruzzen
De Begrëff Abruzzen huet e puer Bedeitungen:
Gare Diddeleng-Stad
D'Gare vun Diddeleng-Stad huet e gratis Park & Rail-Parking mat 142 Parkplazen a spezielle Parkplaze fir Leit mat reduzéierter Mobilitéit.
Passe-Vite
Geschicht
D'Firma huet de 6. Mäerz 1978 Faillite gemaach, 50 Joer no der Erfindung vun der Passe-Vite, obwuel s'an der Tëschenzäit aner Produiten hunn an hirem Katalog: eng Geméismille mat engem Still fir erauszehuelen, eng Geméisrapp, eng Kéisrapp, eng Kaffismille vun der Mark PAVI, en elektresche Mixer, etc. Hire Reklammsslogan ass bliwwen an huet seng Quellen an der Beschreiwung vun der Erfindung: « Passe-Vite est une passoire mais toutes les passoires ne sont pas des Passe-Vite ».
Canton de Montagnac (Hérault)
De Canton de Montagnac ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Canton de Saint-Jean-de-Maurienne
De Canton de Saint-Jean-de-Maurienne ass eng franséisch administrativ Andeelung am Arrondissement Saint-Jean-de-Maurienne, am Departement Savoie an der Regioun Auvergne-Rhône-Alpes.
Villers-le-Rond
Villers-le-Rond ass eng franséisch Uertschaft a Gemeng am Departement Meurthe-et-Moselle an der Regioun Grand Est.
1. November
Den '''1. November''' ass den 305. Dag vum Joer (306. am Schaltjoer) am Gregorianesche Kalenner.
Gilberto Simoni
De Gilberto Simoni, gebuer de 25. August 1971 zu Giovo an Italien, ass en italieenesche Vëlossportler.
Semois
D'Semois (oder Semoy a Frankräich, Simwès op Wallounesch, Setzbaach am Arelerland) ass e Floss an der belscher Provënz Lëtzebuerg an a Frankräich am Departement Ardennes.
Si huet hir Quellen zu Arel déi eng, an der rue de la Semois déi och als déi offiziell duergestallt gëtt, an déi aner just ënner der Arelerknippchen déi am Keller vun engem Haus erauskënnt. Den Dall vun der Semois läit an enger breeder Depressioun déi sech laanscht de Massif vun de belsche a franséischen Ardennen zitt.
Si leeft vun Arel aus iwwer Alenuewen weider op Frellen wou se an der Millegewan vu riets hiren éischten Niewefloss de Ruisseau de Freylange kritt. Am Naturschutzgebitt dat an de Suppen ëstlech vu Fouches läit, kënnt dann och vu riets d'Bierbach dran.
Am Naturschutzgebitt vun de Suppe bei Villers-Tortu leeft dann d'Routbaach dran, a gläich duerno de Ruisseau du Vivier, och allebéid vu riets.
D'Muere vu Vance bis op Tintigny sinn Zeie vu fréie Besiidlungen an där Géigend, an de Planzen- a Fossile Räichtum zitt vill Naturfrënn un.
Am 19. Joerhonnert gouf do och Truff gestach, deen als Brennmaterial benotzt gouf.
Bei Chantemelle leeft vu lénks de Ruisseau de Stockem dran, an 2 Kilometer méi spéit, just virun Étalle, gëtt se vu riets vum Ruisseau de Sivry a vum Ruisseau de l'Enclos gefiddert. Direkt no Étalle kënnt nach vu riets de Ruisseau de Montinsart dobäi.
Tëscht den Uertschafte Villers-sur-Semois a Sainte-Marie leeft se duerch e suppegt Naturschutzgebitt, d Réserve naturelle des Abattis, wou och vu lénks de Ruisseau de Rolle draleeft.
Nodeem se laanscht oder duerch Tintigny, Jamoigne, Florenville, Chassepierre, Chiny, Herbeumont, Dohan, Bouillon, Poupehan, Frahan, Rochehaut, Nohan, a Vresse-sur-Semois gelaf ass, kënnt se bei Les Hautes-Rivières op d'belsch-franséisch Grenz fir duerno, 10 km méi spéit, zu Monthermé an d'Meuse ze lafen.
Si huet eng Längt vun 210 km.
Am Ufank vum 20. Joerhonnert war den Dall vun der Semois bekannt wéinst dem Tubak deen do ugebaut gouf, an dee besonnesch als Päifentubak a Jickentubak beléift war.
Odeon (Kino)
De Kino huet am Joer 1953 fir d'éischt Filmer gespillt. Et war Plaz fir 400 Spectateuren am Sall. Den 13. Abrëll 1970 ass vir d'lescht Kino am Sall gespillt ginn.
Traité vun Tordesillas
Den Traité vun Tordesillas, ënnerschriwwe 1494 tëscht den deemolege Séimuechte Portugal a Spuenien zu Tordesillas, sollt op Bedreiwe vum Poopst Alexander VI. eng bewaffent Konfrontatioun tëscht deenen zwou kathoulesche Muechte verhënneren, andeems en d'Welt an eng portugisesch an an eng spuenesch Hallschent opgedeelt huet.
Portugal wollt domat d'Kontroll vum Séiwee an Indien laanscht d'afrikanesch Küst behalen, speziell goung et dorëms, de profitabelen Handel mat de Gewierzer am pazifesche Raum ze sécheren an d'Afrika-Route fräi vu spueneschen Aflëss ze halen. Spuenien dogéint wollt sech d'Kontroll an d'Rechter iwwer déi viru kuerzem vum Christoph Kolumbus enteckte Länner am Weste sécheren.
Scho 1481 waren an der peepstlecher Bulle Aeterni regis all Gebidder südlech vun de Kanaresch Inselen de Portugisen zougeséchert ginn. Am Mee 1493 huet de Poopst Alexander VI. (Rodrigo Borgia) an der Bulle Inter caetera eng Trennlinn festgeluecht, déi bei 100 Leguas (zirka 480 km) westlech vun de Kapverdeschen Inselen an Nord-Süd Richtung vu Pol zu Pol durch den Atlanteschen Ozean verlaf ass. Alle Territoiren, déi westlech vun där Linn (bei zirka 38°W) louchen (Amerika), goungen un d'spuenesch Kroun, all Gebidder ëstlech dovun (Afrika an Asien) goungen un d'Portugisen. Dogéint hat de portugisesche Kinnek João II. Asproch erhuewen. No zéie Verhandlungen ass et de Portugisen ënner hirem Verhandlungsféierer, dem Geograph, Astronom a Séifuerer Duarte Pacheco Pereira, gelongen, dës Linn op 370 spuenesch Leguas (zirka 1770 km) westlech vun de Kapverdeschen Inselen ze verréckelen. Dës nei Grenzlinn huet enger Längt vu 46° 37' West entsprach, an huet de Portugisen et spéider erlaabt, d'Gebidder vu Brasilien, déi ëstlech vun dëser Linn louchen, ze koloniséieren. Den Traité vun Tordesillas gouf de 7. Juni 1494 ofgeschloss, an den 2. Juli vu Spuenien, an de 5. September vu Portugal ratifizéiert.
Méiglecherweis waren de Portugise schonn Deeler vum Verlaf vun der brasilianescher Küst bekannt, an hunn dowéinst d'Réckele vun der Trennungslinn gefuerdert.
De Wuertlaut vum Traité gouf no de jeeweilegen Interessen ënnerschiddlech interpretéiert. E wichtege Sträitpunkt war, ob de Miesspunkt op der ëstlechster oder der westlechster vun de Kapverdeschen Insele louch (zirka 60 Leguas respektiv 290 km Ënnerscheed). Doriwwer eraus hat d'spuenesch Legua eng aner Längt wéi déi portugisech, déi een en plus nach an eng al an an eng nei Legua ënnerdele konnt.
Déi zwee Länner hunn zum Beispill d'Molukken (wichteg Gewierzinselen) beusprocht. No neie Verhandlunge gouf am Traité vu Saragossa 1529 festgeluecht, datt d'Trennlinn 297,5 Leguas westlech vun de Molukke verlafe géif.
Doriwwer eraus versteet et sech scho bal vum selwen, datt aner grouss Séimuechte wéi England, Frankräich oder Holland dësen Traité net unerkannt hunn.
Mizoën
Mizoën ass eng franséisch Gemeng am Departement Isère an der Regioun Auvergne-Rhône-Alpes.
Mizoën läit op enger Héicht vu ronn 1.100 m a 500 m vum rietsen Uwänner vum Séi vu Chambond.
Mila Kunis
D'Mila Kunis, gebuer de 14. August 1983 zu Tscherniwzy an der Ukrain als Milena Markiwna Kunis, ass eng US-amerikanesch Schauspillerin a Synchronspriecherin.
Canton de Murviel-lès-Béziers
De Canton de Murviel-lès-Béziers ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Bei der Kantonalreform vun 2014 gouf de Kanton ofgeschaaft.
Villers-la-Chèvre
Villers-la-Chèvre (Geesswëller op Lëtzebuergesch) ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Tim Berners-Lee
De Sir Timothy John Berners-Lee, genannt Tim gebuer den 8. Juni 1955 zu London, ass e britteschen Informatiker a gëllt als den Erfinder vum World Wide Web. Hien ass den Direkter an de Grënner vum World Wide Web Consortium, eng Organisatioun déi d'Entwécklung vum Web am A behält.
Den Tim Berners-Lee huet vun 1973-1976 op der Oxford University an England Physik studéiert an huet an där Zäit och säin éischte Computer aus engem 6800 Prozessor an enger aler Televisioun gebaut. Hien huet ënner anerem als Programmateur geschafft, ier hien 1980 fir kuerz Zäit beim europäesche Kärfuerschungsinstitut CERN aktiv war.
1989 huet hien dem CERN e Projet virgeschloen, dat um Prinzip vum Hypertext opgebaut war an de weltwäiten Austausch an Aktualiséierung vun Informatioun tëscht Wëssenschaftler vereinfache sollt. An Zesummenaarbecht mam Belsch Robert Cailliau huet hien ee Joer duerno ugefaangen de Projet ze realiséieren. Déi éischt Websäit ( http://info.cern.ch/ ; Archiv) konnt de 6. August 1991 online goen an domat war de World Wide Web gebuer.
1994 grënnt den Tim Berners-Lee de World Wide Web Consortium um Laboratory for Computer Science um Massachusetts Institute of Technology, ier hien 1999 als éischten den 3Com-Founders-Léierstull do kritt huet.
Fir säi Bäitrag zur Wëssenschaft, deen e mat der Erfindung vum World Wide Web geleescht huet, ass hien de 16. Juli 2004 vun der Kinnigin Elizabeth II. zum Ritter geschloe ginn.
Wäibauzonen
Et sinn dat d'Haaptzonen A, B an C. D'Haaptzon C ass weider opgedeelt an CIa, CIb, CII, CIIIa an CIIIb.
An der Wäibauzon A ass de Klima am keelsten an d'Zon CIIIb huet dee wäermste Klima. Fir d'Wënzer gëllen an de verschiddenen Zonen ënnerschiddlech Virschrëften iwwer d'Moschtgewiicht, d'Uräicherung an d'Saieren, respektiv d'Entsaiere vum Wäin.
Lëtzebuerg gehéiert zesumme mat den däitsche Wäibaugebidder (mat Ausnam vu Baden) zu der Wäibauzon A.
Et gëtt Bestriewungen d'Andeelung op dräi Zonen, Süd, Mëtt an Nord, ze vereinfachen. Dobäi géifen d'Mindestufuerderungen un de Wäin an der nërdlecher Zon warscheinlech erhéicht.
Um amerikanesche Kontinent gëtt et nëmmen a Kalifornien eng änlech Andeelung a verschidde Klimazonen.
Claude Fontaine
De Claude Fontaine, gebuer den 12. Mäerz 1940 zu Wolz a gestuerwen de 7. Juli 2000 zu Zürich, war e lëtzebuergesche Graphiker a Moler.
Wäibauzonen
Wäibauzon A
Dëst ass déi keelsten Zon.
Claude Fontaine
Hien huet seng Primärschoul zu Lëtzebuerg a seng Mëttelschoul an der Schwäiz gemaach. Duerno huet en 2 Joer zu Paräis Konscht studéiert.
Hie war graphesche Mataarbechter am Atelier E+U Hiestand zu Zürich an huet vill mat Absolvente vun der Hochschule für Gestaltung vun Ulm zesummegeschafft, wou d'graphescht Konzept vun der sougenannter analytescher Grëndlechkeet geléiert an ëmgesat gouf.
Mat 29 Joer ass de Claude Fontaine hannescht op Lëtzebuerg komm, wou e virun allem als Plakatkënschtler bekannt gouf. Hie war ee vun de Pionéier vun der Escher Kulturfabrik a Matgrënner vun der Galerie Terre Rouge.
Joseph Goedert
De Joseph Goedert, gebuer de 27. Juli 1908 zu Schwiddelbruch bei Rammerech, gestuerwen den 9. August 2012 zu Lëtzebuerg, war e lëtzebuergeschen Historiker a fréiere Geschichtsprofesser.
Als Geschichtsprofesser huet hien am Dikrecher Kolléisch (1935/36-1941), am Stater Jongelycée (1944-1951), am Stater Kolléisch an op de 'Cours supérieurs' enseignéiert. Wärend dem Krich gouf hie vum däitsche Besatzer versat (Moers, Koblenz, Wuppertal a Sankt Väit).
Vun 1959 bis 1964 war hien Direkter vum Lëtzebuerger Staatsarchiv, déi spéider Lëtzebuerger Nationalarchiven. Zum Deel parallel dozou war hien, vun 1961 un, och Direkter vun der Lëtzebuerger Nationalbibliothéik, an zwar bis zu senger Pensionéierung den 31. Mäerz 1972.
De Joseph Goedert war Matgrënner vun der Bibliothéik vun der Stad Lëtzebuerg, wéi hien 1962 der Stad Lëtzebuerg den net-enzyklopedesche Fong vun der Nationalbibliothéik zur Verfügung gestallt huet.
De Joseph Goedert ass zanter 1949 Membre effectif vun der Section historique vum Institut grand-ducal. Hien huet d'Section historique vun 1972 bis 1983 presidéiert.
2003 krut de Joseph Goedert deen éischten ALBAD-Präis vun der Associatioun vun de Lëtzebuerger Bibliothekären, Archivisten an Dokumentalisten vum President Jean-Marie Reding fir seng Verdéngschter ëm d'Bibliothéiks- an Archivwiesen zu Lëtzebuerg iwwerreecht. De Präis war a Form vun engem Buch aus Eechenholz, geschaf vum lëtzebuergesche Kënschtler Nico Schenck.
James Dunlop
Den Dunlop, deen am Ufank an enger mechanescher Fabrick geschafft huet, fabrizéiert vun 1810 un Teleskope.
Nodeem hien 1820 d'Bekanntschaft mat dem Sir Thomas Brisbane gemaach huet, huet hien ugefaange sech ëmmer méi fir Astronomie z'interesséieren. Am Joer 1821 gouf hien Assistent vum Karl Rümker am neien Observatoire vu Parramatta an New South Wales.
Vun 1827 bis 1831 schafft hien um private Brisbane-Observatoire zu Roxburgh a Schottland.
Am Joer 1831 ass hien Direkter vum Observatoire vu Parramatta ginn, wou hie bis 1847 geschafft huet.
Den Dunlop verëffentlecht e Katalog mat 7835 Duebelstären am Joer 1826, souwéi e Katalog mat 629 nei entdeckten niwwelegen Objeten (1828), kuckt Dunlop-Katalog.
Fir seng Leeschtunge gouf hien 1828 mat der Goldmedail vun der Royal Astronomical Society ausgezeechent.
Martina Navrátilová
D'Martina Navrátilová, gebuer den 18. Oktober 1956 als Martina Šubertová zu Řevnice bei Prag an der Tschechoslowakei, ass eng US-amerikanesch Tennisspillerin.
Si gëllt als eng vun de beschten Tennisspillerinne vun allen Zäiten.
Eng vun hire grousse Géignerinne war d'Chris Evert, déi aner grouss Spillerin aus den 1970er an 80er Joren.
Canton de Saint-Michel-de-Maurienne
De Canton de Saint-Michel-de-Maurienne ass eng fréier franséisch administrativ Andeelung am Arrondissement Saint-Jean-de-Maurienne, am Departement Savoie an der Regioun Auvergne-Rhône-Alpes.
Meuse
Mat Meuse ka gemengt sinn:
Pohunn
E Pohunn ass eng Vullenaart aus der Uerdnung vun den Héngervullen.
Geographesch Breet
Breetegraden oder d'geographesch Breet φ oder B (englesch latitude, lat. latitudo, franséisch: latitude oder och däitsch ofgekierzt mat Lat. oder LAT) ass déi am Wénkelmooss (also a Grad) notéiert nërdlech oder südlech Distanz vun enger Plaz (Punkt) vun der Äerduewerfläch vum Equator. D'Breet ka Wäerter vun 0° (um Equator) bis ±90° (op de Polen) hunn. Amplaz vum Virzeechen (traditionell +Nord, −Süd) ass och N oder S zougelooss.
Ënnerdeelung
D'geographesch Breet gëtt sexagesimal a Grad, Minutten an a Sekonnen uginn, woubäi eng Minutt 60 Sekonnen an ee Grad 60 Minutten huet (wéi bei der Zäit). Bei Dezimalgraden/-minutten/-sekonne ginn Nokommawäerter uginn.
Et gëtt verschidde Methode vun Duerstellungen, z. B.:
Nëmmen déi éischt Form ass an der Fluchnavigatioun an zanter laangem och an der Nautik gebräichlech.
Eng Bouminutt entsprécht um dem Equator a bei de Meridianen enger Streck vun enger Séimeil oder 1852 Meter, wärend d'Streck vun der Bouminutt op de Breetekreesser φ (nërdlech oder südlech vum Equator) ëm de Faktor cosφ méi kleng ass.
Bei Donnéeë vu geographesche Koordinaten ass d'Breet ëmmer fir d'éischt unzeginn, dann eréischt d'Längt: „B virun L, wéi am Alphabet“. Hire Grond huet dës Konventioun an der Geschicht: d'Breet konnt scho Joerhonnerte virun der Längt zimmlech exakt bestëmmt ginn.
Bestëmmung vun der geographescher Breet
D'Breet léisst sech zimmlech einfach aus dem héchste Sonnestand (Mëttesbreet) oder aus der Héicht vu Stären déi kulminéiere bestëmmen.
Op der Nordhallefkugel vun der Äerd gëtt d'Héicht vum relativ helle Polarstär (Polaris) iwwer dem Horizont zimmlech genee de Breetegrad un: Um Equator erschéngt de Polarstär um Horizont, um Nordpol steet e souzesoe vertikal um Himmel. Tatsächlech ass de Polaris knapps 1° vum Himmelspol ewech; de Feeler deen doduerch entsteet ass wéinst der Äerddréiung zweemol am Dag 0°, zweemol 1,5° a kann duerch einfach Formele verklengert ginn.
Schonn d'Séifuerer vum spéide 15. Joerhonnert hate verstanen d'Breet fir Navigatioun ze gebrauchen. D'Bestëmmung vun der geographescher Längt war dogéint méi komplizéiert an huet eng méi genee Koppelnavigatioun gefuerdert oder d'Miessung vun den Äerdmound-Stär-Distanzen. Zanter dem 18. Joerhonnert geschitt dat mat der geneeër Auerzäit vu Chronometeren, an zanter 1990 nach méi einfach mat GPS-Satellittenempfänger.
D'ellipsoidesch Breet
entsprécht, wann als Äerdmodell e Rotatiounsellipsoid gebraucht gëtt, dem Wénkel tëscht der Equatorniveau an der Ellipsoidnormalen. Dës Breet gëtt och geodetesch Breet genannt an an der Landesvermiessung an an der Kartographie gebraucht.
D'astronomesch Breet
bezeechent an der Geodesie de Wénkel tëscht der tatsächlecher Vertikaler an dem Equatorplang. D'Differenz zu der ellipsoidescher Breet ass eng Komponent vun der Vertikalofwäichung.
D'geozentresch Breet
ass d'Richtung zum Äerdmëttelpunkt. D'Vertikal an d'Ellipsoidnormal verlafen – ausser um Equator an op de Polen – net duerch den Äerdmëttelpunkt. Déi geozentresch Breet ënnerscheet sech vun der geographescher Breet ëm bis zu 0,2°.
Portal:Middle-earth
<div style="border:1.5px solid #037626;border-top:1.5px solid #037626;padding:5px 5px 0 5px;margin-bottom:3ex;">
[ änneren]
Ugny
Ugny ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Giro del Trentino
De Giro del Trentino ass eng Etappecourse mam Vëlo, déi an der italieenescher Regioun Trentino-Südtiroul (Trentino-Alto Adige) gefuer gëtt.
Tëscht 1964 an 1978 gouf de Giro del Trentino net gefuer.
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Palace (Diddeleng)
De Kino Palace hat säi Sëtz zu Diddeleng an der Handelsstrooss. Am Kino sinn am Joer 1908 fir d'éischt Filmer gespillt ginn. Deemools huet de Kino nach Ciné Pathé geheescht. Am Joer 1921 ass en dunn a Palace emgedeeft ginn. Et war Plaz fir 500 Spectateuren am Sall. Den 29. September 1966 ass fir d'lescht Kino am Sall gespillt ginn. Nodeem de Kino bannen ofgerappt war, koum d'Imprimerie Ney an d'Gebäi.
Giro del Trentino
D'Gewënner
1986 gouf den Giro del Trentino ënner dem Numm Coppa Italia als Ekippecourse gefuer. Gewonnen hat d'Ekipp "Carrera Jeans". Den Italieener Marco Franceschini gouf éischten an der Course.
Palace (Diddeleng)
D'Gebäi vum fréieren Zinema Palace ass am Mee 2007 ofgerappt ginn.
Papageien
D'Papageie sinn eng Uerdnung aus der Klass vun de Vullen. Et gëtt ronn 340 Papageienaarten.
Abruzzen a Molise
Abruzzen a Molise ass eng Wäibauregioun a Mëttelitalien déi am Norden op der Héicht vun Ascona ufänkt an zu engem groussen Deel op enger Längt vu ronn 250 km laanscht d'Adria-Küst läit. Déi südlechst Gebidder leien ëm Termoli. Déi gréisst Breet huet se am Weste vu Pescara wou se bis 70 Kilometer an d'Land era reecht. Dës Regioun ass de fënneftgréisste Wäiproduzent vun Italie mat zwou Haaptriefzorten:
DOCG Wäiner
Montepulciano d'Abruzzo Colline Teramone
Papageien
Déi klengst Papageie si mat 8 cm Längt d'Spiechtpapageien an déi gréisst sinn d'Hyazinth-Arae mat bis zu 1 m Längt.
Abruzzen a Molise
DOC-Wäiner
Controguerra, Montepulciano d'Abruzzo, Trebbiano d'Abruzzo
Papageien
Papageie sinn op all Kontinent vertrueden, ausser an Europa an an der Antarktis. An Europa gi si haaptsächlech als Hausdéier gehalen.
Abruzzen a Molise
IGT-Wäiner
Alto Tirino, Colli Aprutini, Colli del Sangro, Colli Frentane, Colline Pescaresi, Colline Teatini, Del Vastese oder Histonium, Terre di Chieti, Valle Peligna
Kantonen am Departement Savoie
Lëscht vun de Kantonen am Departement Savoie.
Manfred Rommel
Säi Liewen
1947 huet de Manfred Rommel säin Abitur zu Biberach an der Riß gemaach an duerno Droit zu Tübingen studéiert. 1956 krut e seng éischt Plaz an der Landesverwaltung, wou en 1959 Regierungsrot an du perséinleche Referent vum deemolegen Inneminister Hans Filbinger gouf. 1971 ass en als Ministerialdirekter an de Finanzministère gewiesselt an ass do spéider Staatssekretär ginn.
1974 ass en als Nofollger vum Arnulf Klett als Uewerbuergermeeschter vun der Stad Stuttgart gewielt an 1982 an 1990 all Kéier mat méi wéi zwee Drëttel vun de Stëmmen op déi Plaz erëmgewielt ginn. Säin Nofollger ass 1996 säi fréiere perséinleche Referent Wolfgang Schuster (CDU) ginn.
Och an der Pensioun war de Manfred Rommel nach ëmmer e beléifte Riedner a gefroten Auteur.
Auswiel vu senge Wierker
Ausserdeem Sammlunge vu senge Spréch, Gedichter a Witzer, erausgi vum Frank-Ulrich Planitz.
Canton d'Olonzac
De Canton d'Olonzac ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
2. November
Den '''2. November''' ass den 306. Dag vum Joer (307. am Schaltjoer) am Gregorianesche Kalenner.
Viichtbaach
D'Viichtbaach ass eng kleng lëtzebuergesch Baach am Kanton Réiden.
Si entsteet op enger Héicht vun 285 Meter aus dem Zesummelaf vun zwou Baachen, déi eng déi aus Weidewisen erofleeft, an déi aner déi aus Kouschent kënnt. Déi zwou Baache lafen zu Viichten beim fréiere Wäschbuer am Burewee am Nordoste vu Viichten zesummen.
Duerno leeft d'Baach a Richtung Südosten, an am Ausgank vun der Uertschaft leeft vu lénks d'Buttebaach dran. No deem Zesummefloss leeft se an engem schmuelen Dall, tëscht de Bëscher Scheierbësch an Härenhecken, an Direktioun vun der Betzemillen. Do leeft se ënner der N22 erduercht, an ënner der fréierer Eisebunnsstreck Atertlinn, fir dann no 250 Meter op enger Héicht vun 225 Meter vu lénks an d'Atert ze lafen.
Canton de Signy-le-Petit
De Canton de Signy-le-Petit war bis Mäerz 2015 eng franséisch administrativ Andeelung am Arrondissement Charleville-Mézières, an den Ardennen an der Regioun Grand Est. Bei der Kantonalreform vun 2014 gouf de Kanton ofgeschaaft.
William Evan Allan
De William Evan Crawford Allan war de leschten australesche Veteran aus dem Éischte Weltkrich.
Hie gouf de 24. Juli 1899 zu Bega, an der deemoleger brittescher Kolonie New South Wales, gebuer an huet sech am éischte Weltkrich an der Australescher Kinneglecher Marinn engagéiert. Hie war vun 1915 bis 1918 am Déngscht um HMAS Encounter. Hie war och de leschte Veteran am Déngscht wärend den zwéi Weltkricher. No 34 Joer Déngscht an der australescher Marinn krut hien 1947 d'Pensioun am Grad vum Läitnant.
Hien ass den 18. Oktober 2005 am Alter vun 106 Joer gestuerwen.
Leonardo da Vinci
Bekannt ass de Leonardo hautdesdaags virun allem wéinst senge Meeschterwierker an der Molerei, wéi z. B. Dat Lescht Nuechtiessen oder d ' Mona Lisa. Mä och als Virdenker vun dacks eréischt méi spéit wierklech agesaten Technologien (z. B. Fallschierm, Helikopter) gëtt en ëmmer nach bewonnert.
Turing-Präis
Deen nom brittesche Mathematiker Alan M. Turing (1912-1954) benannten Turing-Präis (engl.: A.M. Turing Award) gëtt all Joer zanter 1966 vun der Association for Computing Machinery (ACM) u Persoune verginn, déi sech besonnesch un der Entwécklung vun der Informatik e Verdéngscht gemaach hunn.
Dee momentan mat 100.000 US-Dollar dotéierten Turing-Präis gëllt als héchst Auszeechnung an der Informatik a kann als Nobel-Präis fir Informatik ugesi ginn.
Meteor
Meteor (griich. metéoros (μετέωρος), bedeit: „an der Loft“) sinn am weidere Sënn lokal, sporadesch Liichterscheinungen um Himmel an un der Äerduewerfläch.
Am enke Sënn ginn domat Meteoroiden, meeschtens Stëbs- oder Stengstécker aus dem interplanetare Raum bezeechent, déi aus dem Weltraum an d'Atmosphär vun der Äerd andréngen an do duerch Loftreiwung Liichtspuere maachen an dobäi verdämpen.
Vierville (Manche)
Vierville ass eng franséisch Gemeng am Departement Manche, an der Regioun Normandie.
Marco Schank
National Politik
1989 war hien eng éischt Kéier Kandidat bei de Chamberwalen. Op der Lëscht vun den Ekologisten fir den Norden [sic] hat hien déi meescht Stëmmen, et ass awer net duergaange fir e Sëtz an der Chamber ze kréien.
1994 ass hie Member vun der CSV ginn, vun där hien tëscht 2006 an 2009 Generalsekretär war.
Den 2. Februar 1999 ass hie fir de verstuerwenen Édouard Juncker an d'Chamber nogeréckelt a gouf zanterhier all Kéier als Deputéierte fir de Walbezierk Norden erëmgewielt.
Meteor
D'Meteorologie befaasst sech mat der Observatioun an der Beschreiwung vum Wiederoflaf an der Äerdatmosphär an och mat de Liichterscheinungen déi domat an Zesummenhank stinn, déi zum Deel och als Meteore bezeechent ginn (kuckt ënnen).
Marco Schank
National Politik
Vun 2009 bis 2013 war de Marco Schank Minister fir Wunnengsbau an Delegéierte Minister fir Ëmwelt a Landesplanung an der Regierung Juncker-Asselborn II, déi aus de Chamberwale vum 7. Juni 2009 ervirgaange war.
Meteor
Stäreschnäizen a Feierkugelen
De gréissten Deel vun de Meteoren huet en interplanetaren Urspronk; nëmme ganz wéineg kommen aus dem interstellare Raum op d'Äerd.
Am Volleksmond gi kleng Meteoren och Stärschnäize genannt. Hir Urspronksobjeten hunn en Duerchmiesser ëm 1 mm. Méi grouss Objeten (>10 mm) heesche Boliden, Feierkugel oder Feierball.
Marco Schank
National Politik
Zënter de Chamberwale vum 20. Oktober 2013 war hien nees Deputéierten, a gouf bei deene vum 14. Oktober 2018 erëmgewielt. Den 13. Oktober 2020 huet hie säi Sëtz dem Jean-Paul Schaaf iwwerlooss, fir sech just nach ëm Kommunalpolitik ze këmmeren.
Gemengepolitik
Nodeem de Marco Schank bei de Gemengewale vum 10. Oktober 1981 eng éischt Kéier gewielt gouf, koum hien an den Heischter Gemengerot. Hie war vum 1. Januar 1982 bis 2009 do Member, dobäi zanter dem 1. Januar 1994 als Buergermeeschter.
Als Resultat vun de Gemengewalen 2017 gouf hien den 8. November 2017 zum Buergermeeschter vun der Gemeng Esch-Sauer ernannt. Bei deene vun 2023 huet hien net méi kandidéiert.
Meteor
Stäreschnäizen a Feierkugelen
Déi meescht Meteorerscheinungen daueren nëmme Sekonnebrochdeeler a gi vun Deelercher fabrizéiert, déi manner wéi e Millimeter grouss sinn an am Allgemenge mat 30 bis 70 Kilometer pro Sekonn op d'Äerdatmosphär treffen. Si vergléien dobäi vollstänneg. Meteoride mat der Gréisst vun engem Räiskär liwwere schonn androcksvoll Liichterscheinunge mat enger Dauer >1 s.
Marco Schank
Aner Aktivitéiten
Hie war bis 2009 President vum interkommunale Syndikat Naturpark Öewersauer.
Meteor
Stäreschnäizen a Feierkugelen
Méi rar sinn dogéint gréisser Objete vu mindestens e puer Kilogramm Mass, déi ënner Ëmstänn net vollstänneg vergléien an als Meteorit op d'Äerduewerfläch optreffen. Dat ass besonnesch bei Eisemeteoritten de Fall. Steemeteroiden zerfale bei nach gréisseren Ofmiessungen zu engem Schwaarm, deen trotzdeem net de Buedem erreecht, awer eng grouss Drockwell maache kann.
Den optriedende Liichteffekt entsteet dobäi nëmmen zum klengen Deel duerch d'Vergléie vum Deelche selwer, well Meteore liichten an iwwer 100 Kilometer Héicht. Duerch Loftreiwung an ofdämpend Material mécht sech hanner dem Kierper eng Plasmaspur, déi duerch stralend Rekombinatioun vun ugereegten Elektrone vu Loftatome liicht. D'Spuere kënnen dofir nach liichten, nodeem de Meteroid scho vergloust ass. Si loosse sech unhand vun der Reflexioun vu Funkwellen um leetfäege Plasma nach minuttelaang noweisen (Meteorscatter).
Marco Schank
Aner Aktivitéiten
Hien ass bestuet mat der Edmée Bisdorff a Papp vun dräi Kanner.
Meteor
Stäreschnäizen a Feierkugelen
Ausser dem siichtbare Liicht ass munnechmol och Kaméidi oder Kraachen ze héieren.
Nieft eenzel optriedende Meteoren (sougenannt sporadesch Meteoren) gëtt et sougenannt Meteorstréim. Déi entstinn, wann d'Äerd d'Fluchbunn vun engem Koméit kräizt. Bekannt Meteorstréim sinn d'Quadrantiden am Januar, d'Perseiden am Juli an August, d'Leoniden am November souwéi d'Geminiden am Dezember.
Och kënschtlech Satellitten a Rakéitendeeler (Weltraumschrott) maache beim Antrëtt an d'Äerdatmosphär meteorähnlech Liichterscheinungen. Si sinn awer méi lues, doru kann e se vu richtege Meteoren ënnerscheeden.
Aner Zorten
Ofgesi vun den uewe beschriwwene Meteoroiden, déi Liichterscheinunge maachen, gëtt tëscht de follgende Kategorië vun als Meteor bezeechenten Erscheinungen ënnerscheet, déi net duerch Kierperen, déi vergléien, entstinn:
Canton de Pézenas
De Canton de Pézenas ass eng franséisch administrativ Andeelung am Arrondissement Béziers, am Hérault, an der Regioun Occitanie.
Meteor
Aner Zorten
Meeschtens handelt et sech bei dëse Meteoren ëm Naturerscheinungen, e puer hunn awer en anthropogenen Urspronk, wéi zum Beispill Kondenssträife vu Fligeren oder d'Iridium Flares, déi duerch Spigelung an de Solarzelle vu Raumfluchkierper entstinn.
Um Spaweck
Meteoroid
Bieren
D'Bieren oder Groussbieren (Ursidae) sinn eng Mamendéierfamill aus der Uerdnung vun de Raubdéieren (Carnivora).
Déi meescht Biere sinn Allesfrësser an erniere sech vu Planzen an Déieren. Meeschtens huele si wat se kréien, wéi Planzen, Friichten, Hunneg, Insekten a Fësch. Well si schlecht Oueren an Aen hunn, hëllefe si sech mam Gerochsënn fir hiert Friessen ze fannen.
De Bier ass kräfteg gebaut an huet stämmeg Been. Un all Fouss huet e fënnef schaarf Kralle fir ze gruewen, ze klammen a fir säi Friessen ze zerrappen. Dat kräftegt Gebéck huet onspezialiséiert Zänn fir verschidden Zorte Friesse kënnen ze zerknaen. Biere kënnen zimmlech séier lafen a sech op zwee Been opriichten.
Departement Nord
Den Nord (59) ass e franséischt Departement an der Regioun Hauts-de-France. Et ass dat am nërdlechste geleeënt Departement, dohier säin Numm.
Geschicht
D'Departement Nord gouf ënner der Franséischer Revolutioun de 4. Mäerz 1790, wéi am Gesetz vum 22. Dezember 1789 virgesinn, mat 83 aneren Departementer gegrënnt, an zwar aus Deeler vun der aler Provënz Flandern an Deeler vum Hainaut an dem Cambrésis.
Geographie
Den Nord ass en Deel vun der Regioun Hauts-de-France. E grenzt un d'Departementer Pas-de-Calais, Aisne a Somme an un d'Belsch.
Et stéisst och un d'Nordmier. Stréim a Flëss déi derduerch lafe sinn d'Yser, d'Leie, den Escaut, d'Scarpe an d'Sambre. De Kanal vun der Deûle leeft duerch Lille, seng Prefecture.
Demographie
D'Awunner vum Nord ginn op Franséisch Nordistes genannt.
Saint-Pancré
Saint-Pancré ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Canton de Villers-Semeuse
De Canton de Villers-Semeuse ass eng franséisch administrativ Andeelung am Arrondissement Charleville-Mézières, an den Ardennen an der Regioun Grand Est.
Edward Alfred Cowper
Den Edward Alfred Cowper, gebuer den 10. Dezember 1819, a gestuerwen den 9. Mee 1893, war e britteschen Ingenieur an Erfinder.
Den Edward Cowper huet de Cowper-Apparat bei Héichiewen erfonnt an huet 1868 d'Tangentialspeeche beim Vëlo agefouert.
Plein d'essence
Plein d'essence ass e lëtzebuergeschen Dokumentarfilm vun der Geneviève Mersch aus dem Joer 2007.
En hat de 6. Juli 2007 Première am Utopolis. D'DVD koum am Dezember 2007 eraus.
Ëm wat geet et am Film?
D ' Aire de Berchem, op der Diddelenger Autobunn, ass déi vum Ëmsaz hir gréisst Bensinsstatioun vun Europa. Summer wéi Wanter, dagaus, dagan halen do Camionen an Autoen aus allen Himmelsrichtunge stall, fir den Tank voll ze maachen.
De Film weist d'Chaufferen, freet, wou se hier kommen a wou se hi wëllen, wat si vu Lëtzebuerg wëssen, asw. E geet och der Fro no, wéi déi Raschtplaz hanner de Kulisse funktionéiert: d'Leit déi do schaffen, d'Logistik, déi dohanner stécht...
Gielercher
Bei der 3. Editioun vum Lëtzebuerger Filmpräis gouf de Film als beschten Documentaire ausgezeechent.
Kristina Schröder
D'Kristina Schröder, gebuere Köhler, gebuer den 3. August 1977 zu Wiesbaden ass eng jonk CDU Politikerin. Si ass zanter 2002 am Bundestag. Den 30. November 2009 gouf si Bundesministesch fir Famill, Senioren, Fraen a Jugend.
Lux-Post
D'Lux-Post war eng gratis lëtzebuergesch Wochenzeitung, déi vun Editpress erausbruecht gouf.
Déi lescht Ausgab koum an der Woch 17 am Abrëll 2015 eraus. Als Ersatz fir d'Lux-Post koum d'Zeitung Live in Luxembourg eraus.
Canton de Roujan
De Canton de Roujan ass eng fréier franséisch administrativ Andeelung am Arrondissement Béziers, am Hérault, an der Regioun Occitanie.
Lëscht vun de kubanesche Stied
Dës Lëscht vun de kubanesche Groussstied ass en Deel vun de Referenztabellen.
An dëser Lëscht stinn all d'Stied mat méi wéi 40.000 Awunner an hir Awunnerzuel (Zensus 1981; Zensus 2001; Schätzung vum: 1. Januar 2005) an hir Verwaltungseenheet.
Stanley Kubrick
De Stanley Kubrick, gebuer de 26. Juli 1928 zu New York City a gestuerwen de 7. Mäerz 1999 zu Harpenden, war en US-amerikanesche Filmregisseur.
Hie gouf als en extreem intelligente Jong ugesinn, obwuel en an der Primärschoul keng gutt Punkte mat heem bruecht huet. Am Glawen, datt en anere Kader dem Jong seng Schoulleeschtunge géif verbesseren, huet säi Papp en 1940 op Passadena am Staat Kalifornien geschéckt, fir datt hien do mat sengem Monni Martin Perveler kéint liewen.